**МЕТОДИКА ЗА ОЦЕНКА И КЛАСИРАНЕ НА ОФЕРТИТЕ**

Настоящата методика представлява съвкупност от правила, които имат за цел да се определи начина, по който ще се извърши класиране на офертите и ще се определи изпълнителя по процедура с предмет: **„Доставка и въвеждане в експлоатация на ИКТ оборудване със следните обособени позиции:**

**Обособена позиция 1: Доставка на двойка защитни стени от следващо поколение, монтаж в 19“комуникационен шкаф: 2 бр.;**

**Обособена позиция 2: Доставка на дисков масив за съхранение на данни за монтаж в 19“комуникационен шкаф - 1бр.;**

**Обособена позиция 3: Доставка на сървърна система с подвижни механизми за монтаж в 19“комуникационен шкаф - 1 бр.“**

по проект BG16RFPR001-1.003-0131-C01„Внедряване на продуктова иновация в Глюкит ЕООД“ по процедура за предоставяне на безвъзмездна финансова помощ № BG16RFPR001-1.003 „Внедряване на иновации в предприятията“ от Програма "Конкурентоспособност и иновации в предприятията" 2021-2027**,** като **критерият за оценка на офертите е Икономически най-изгодна оферта с критерий на възлагане оптимално съотношение качество - цена.**

**Показателите, които формират комплексната оценка (КО) на офертите са:**

**Таблица 1**

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  ( точките по показателя) |
| **1** | **2** | **3** | **4** |
| 1.Предложена цена – **П 1** | 30 % (0,30) | 100 | **P** |
| 2.Срок за изпълнение на поръчката (в календарни дни) – **П 2** | 40 % (0,40) | 100 | **D** |
| 3. Време за реакция при възникнал проблем /гаранционни условия/– **П 3** | 30 % (0,30) | 100 | **G** |

**Определянето на оценката по всеки показател, се извършва по следния начин:**

1. **Показател „Предложена цена”** – максимален брой точки от 100 точки получава офертата с предложена най-ниска цена. Точките на останалите участници се получават по формулата:

Pmin

P = -------------- x 100, където

Pn

Pmin – най-ниската предложена цена;

Pn - предложената цена на n-ия участник;

100 - максималният брой точки за показателя.

Точките по първия показател за n-я участник се получават по следната формула:

**П 1** **= P х 0,30**, където:

„0,30” е относителното тегло на показателя

**2.Показател „Срок за изпълнение на поръчката” (в календарни дни)** – максимален брой точки от 100 точки получава офертата на кандидата, предложил най-кратък срок за изпълнение на доставката. Минималният срок за изпълнение на поръчката е 1 (един) календарен ден. Участници, предложили по-кратък срок от минималния, ще бъдат отстранени от участие, поради нереалистичност на представената оферта. Максимален срок на изпълнение на поръчката е 20 календарни дни. Участници, предложили по-дълъг срок от максималния, ще бъдат отстранени от участие.

Оценката на останалите оферти се извършва по формулата:

Dmin

D = -------------- x 100, където

Dn

Dmin – най-краткият предложен срок;

Dn - предложен срок от n-ия участник;

Точките по втория показател за n-я участник се получават по следната формула:

**П 2** **= D х 0,40**, където:

“0,40” – относителнoто тегло на показателя.

**3.Показател Време за реакция при възникнал проблем /гаранционни условия/в часове**– максимален брой точки от 100 точки получава офертата на кандидата, предложил най-кратко време за реакция с изпращане на специалист на място в обекта на Възложителя. Минималното време за реакция е 1 час след изпращане на сигнал от Възложителя/писмено или устно/. Участник, предложил по-кратък срок от минималния ще бъде отстранен от участие поради нереалистичност на представената оферта. Максималното време за реакция е 24 часа от изпращане на сигнал от Възложителя /писмено или устно/. Участник, предложил по-дълъг срок от максималния ще бъде отстранен от участие поради непокриване на изискванията на Възложителя.

Максималният брой точки получава офертата/те, която/които е с предложени най-добри условия по отношение на времето за реакция. Точките по показателя за всяка оферта се изчисляват, като сума от точките посочени в таблица № 2.

Таблица № 2 за показател П 3

|  |  |  |
| --- | --- | --- |
| Гаранционни условия | Параметри | Точки |
| 1 | 2 | 3 |
| 1. Време за реакция/G/ | От 1 до 2 часа | 100 точки |
| Над 2 до 4 часа | 70 точки |
|  | Над 4 до 8 часа | 40 точки |
| Над 8 до 12 часа | 20 точки |
|  | Над 12 до 24 часа | 10 точки |
|  |  |  |
| Максимално възможни точки по показател  „Време за реакция/гаранционни условия/” – G. | | 100 точки |

Точките по третия показател на n- я участник се получават по следната формула:

П 3 = G х 0,30 , където :

* „0,30” е относителното тегло на показателя.

Комплексната оценка се получава като сума от оценките по посочените показатели:

**KO = П1 + П2 + П3**

Оценките на участниците по всеки от показателите се изчисляват в точки с точност до втория знак след десетичната запетая. Максималната комплексна оценка (КО), която може да получи оферта, е 100 точки.

При наличие на две или повече оферти с еднаква комплексна оценка, предимство ще има офертата на кандидата, който е с по-голям опит на пазара – години на активна търговска дейност съгласно Търговския регистър.